ddrg/super_eurlex huggingface dataset:
Úradný vestník L 242 , 25/08/1981 S. 0005 - 0005

Španielske špeciálne vydanie: Kapitola 03 Zväzok 23 S. 0053

Portugalské špeciálne vydanie Kapitola 03 Zväzok 23 S. 0053

Fínske špeciálne vydanie: Kapitola 3 Zväzok 13 S. 0222

Švédske špeciálne vydanie: Kapitola 3 Zväzok 13 S. 0222



Nariadenie Komisie (EHS) č. 2429/81 z 21. augusta 1981, ktorým sa menia a dopĺňajú nariadenia (EHS) č. 2191/81 a (EHS) č. 2192/81 o poskytovaní pomoci na nákup masla KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené adoplnené Aktom o pristúpení Grécka, a najmä na článok 12 (3), keďže verifikácia uverejnených znení nariadení Komisie (EHS) č. 2191/81 [2] a (EHS) č. 2192/81 [3] ukázala, že nie sú vo všetkých aspektoch identické stextami odhlasovanými riadiacim výborom a príslušné chyby sa preto musia opraviť; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Nariadenie (EHS) č. 2191/81 sa týmto mení a dopĺňa takto: 1. Článok 7 sa týmto nahrádza takto: "Článok 7 Týmto sa pozastavuje uplatňovanie nariadenia (EHS) č. 1717/72, s výnimkou masla predaného na základe predloženia osvedčení uvedených v článku 4 nariadenia (EHS) č. 1717/72, vydaných pred nadobudnutím účinnosti tohto nariadenia." 2. Vo francúzskej verzii, v článku 3 (7) a), sa výraz "au moyen de ce bon;" nahrádza výrazom "au moyen de ce bon, ou". Článok 2 Nariadenie (EHS) č. 2192/81 sa týmto mení a dopĺňa takto: 1. V anglickej verzii: a) v článku 1 (2) a) sa výraz "purchased in the manufacturing Member State" nahrádza výrazom "purchased in the Member State"; b) v prvej zarážke článku 1 (2) b) sa výraz "the packaging of which is marked accordingly, or" nahrádza výrazom "the packaging is marked accordingly, pursuant to the rules in the Member State where the beneficiary unit makes the purchase, or". 2. Vo francúzskej verzii, v článku 3 (5) a), sa výraz "au moyen de ce bon;" nahrádza výrazom "au moyen de ce bon, ou". 5. V talianskej verzii, v článku 3 (5) a) na konci, sa slovo "nonché" nahrádza slovom "o". 6. V holandskej verzii, v článku 3 (5) a) na konci, sa výraz "van deze bon blijken;" nahrádza výrazom "van deze bon blijken, of". Článok 3 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 4. augusta 1981. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. augusta 1981 Za Komisiu Poul Dalsager člen Komisie [1] Ú. v. ES L 148, 28.6.1968, s. 13. [2] Ú. v. ES L 213, 1.8.1981, s. 20. [3] Ú. v. ES L 213, 1.8.1981, s. 24. --------------------------------------------------
Úradný vestník L 007 , 12/01/1982 S. 0011 - 0011

Fínske špeciálne vydanie: Kapitola 3 Zväzok 14 S. 0193

Španielske špeciálne vydanie: Kapitola 03 Zväzok 24 S. 0154

Švédske špeciálne vydanie: Kapitola 3 Zväzok 14 S. 0193

Portugalské špeciálne vydanie Kapitola 03 Zväzok 24 S. 0154



Nariadenie Komisie (EHS) č. 52/82 z 11. januára 1982, ktorým sa mení a dopĺňa nariadenie (EHS) č. 2182/77, ktoré stanovuje podrobné pravidlá predaja zmrazeného hovädzieho mäsa z intervenčných zásob na spracovanie v spoločenstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [1], naposledy zmenené a doplnené Aktom o pristúpení Grécka, najmä na jeho článok 7 ods. 3, keďže nariadenie Komisie (EHS) č. 2182/77 [2], naposledy zmenené a doplnené nariadením (EHS) č. 983/81 [3], stanovuje podrobné vykonávacie pravidlá pre predaj zmrazeného hovädzieho mäsa z intervenčných zásob na spracovanie v spoločenstve; keďže spomínané nariadenie ustanovuje koeficienty, ktoré určujú množstvo zmrazeného vykosteného mäsa obsiahnutého v danom množstve konzervovaného mäsa; keďže sa v praxi zistilo, že v prípade konzervovaného mäsa, ktoré obsahuje 20 % alebo viac a menej než 40 % mäsa, množstvo mäsa potrebného na výrobu istých výrobkov sa z dôvodov mimo kontroly výrobcov líši od množstiev daných použitím sústavy daných koeficientov; keďže táto situácia spôsobuje problémy v mnohých oblastiach spracovávania; keďže sa preto zdá nevyhnutné umožniť používanie špecifických kontrolných postupov; keďže Riadiaci výbor pre hovädzie a teľacie mäso sa neuzniesol na stanovisku do dňa stanoveného jeho predsedom, PRIJALA TOTO NARIADENIE: Článok 1 Nasledujúci pododsek sa týmto pridáva do článku 1 ods. 2 nariadenia (EHS) č. 2182/77: "Ak sa množstvo mäsa potrebného na výrobu produktu typu popísaného v bode I.4 prílohy podstatne líši od množstva ustanoveného použitím koeficientu 0,30 predpísaného pre tento druh, tak oprávnený orgán môže systémom úradnej kontroly prijať individuálny dôkaz o množstve zmrazeného mäsa potrebného na výrobu daného produktu v prípadoch, že o to požiada nákupca popísaný v odstavci 1" . Článok 2 Toto nariadenie nadobúda účinnosť 19. januára 1982. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 11. januára 1982 Za Komisiu Poul Dalsager člen Komisie [1] Ú. v. ES L 148, 28.6.1968, s. 24. [2] Ú. v. ES L 251, 1.10.1977, s. 60. [3] Ú. v. ES L 99, 10.4.1981, s. 30. --------------------------------------------------
Úradný vestník L 048 , 20/02/1982 S. 0024 - 0024

Španielske špeciálne vydanie: Kapitola 03 Zväzok 24 S. 0211

Portugalské špeciálne vydanie Kapitola 03 Zväzok 24 S. 0211



Nariadenie Komisie (EHS) č. 384/82 zo 17. februára 1982, ktorým sa po tretíkrát mení a dopĺňa nariadenie (EHS) č. 2730/81 ustanovujúce zoznam agentúr v nečlenských dovážajúcich krajinách oprávnených vyhlasovať výberové konania v sektore mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené Aktom o pristúpení Grécka, najmä na jeho články 13 (3) a 17 (4), keďže nariadenie Komisie (EHS) č. 2730/81 [2], naposledy zmenené a doplnené nariadením (EHS) č. 3756/81 [3], ustanovilo zoznam agentúr v nečlenských dovážajúcich krajinách, oprávnených vyhlasovať výberové konania v sektore mlieka a mliečnych výrobkov; keďže vzhľadom na najnovšie informácie, ktoré má Komisia k dispozícii, týkajúce sa obchodných praktík uplatňovaných príslušnými dovážajúcimi krajinami a úradnú povahu príslušných agentúr, by toto nariadenie malo byť zmenené a doplnené; keďže opatrenia, ustanovené v tomto nariadení, sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Príloha k nariadeniu (EHS) č. 2730/81 sa mení a dopĺňa takto: Zoznam organizácií vyhlasujúcich výberové konania by sa mal doplniť vložením nasledujúcich organizácií, pričom pri vložení sa dodrží abecedné poradie dovážajúcej krajiny: Dovážajúca krajina | Vyhlasujúca organizácia | Taiwan | Taiwan Supply Bureau 46 Kuan-Chien Road, 6th and 7th floor Taipei Taiwan | Irán | Food Procurement and Distribution Centre (FPDC) 169 West Apadana Avenue Teheran Iranian Pharmaceuticals Inc. (IPI) 32 Tohid Avenue Teheran | Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. februára 1982 Za Komisiu Poul Dalsager člen Komisie [1] Ú. v. ES L 148, 28.6.1968, s. 13. [2] Ú. v. ES L 272, 26.9.1981, s. 25. [3] Ú. v. ES L 374, 22.12.1981, s. 20. --------------------------------------------------
Úradný vestník L 110 , 23/04/1982 S. 0015 - 0015

Španielske špeciálne vydanie: Kapitola 03 Zväzok 25 S. 0011

Portugalské špeciálne vydanie Kapitola 03 Zväzok 25 S. 0011

Fínske špeciálne vydanie: Kapitola 3 Zväzok 14 S. 0247

Švédske špeciálne vydanie: Kapitola 3 Zväzok 14 S. 0247



Nariadenie Komisie (EHS) č. 928/82 z 21. apríla 1982, ktorým sa po piatykrát mení a dopĺňa nariadenie (EHS) č. 2730/81, ktorým sa ustanovuje zoznam agentúr v nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené Aktom o pristúpení Grécka, najmä jej články 13(3) a 17(4), keďže nariadenie Komisie (EHS) č. 2730/81 [2], v znení nariadenia (EHS) č. 657/82 [3], ustanovilo zoznam agentúr v nečlenských krajinách, ktoré majú právomoc vyhlasovať výberové konania v sektore mlieka a mliečnych výrobkov; keďže vo svetle posledných dostupných informácií o obchodných postupoch dotknutých krajín a o úradnej podstate spomínaných agentúr by sa malo toto nariadenie zmeniť a doplniť; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V prílohe nariadenia (EHS) č. 2730/81 sa zoznam oprávnených organizácií doplňuje nasledujúcimi organizáciami, doplnenie sa urobí v abecednom poradí krajín: Krajina | Oprávnená organizácia | Líbia | National Pharmaceutical Establishment P. O. BOX 2296 Tripoli | Taiwan | Taiwan Sugar Corporation 25 Pao Ching Road P. O. BOX 35 Taipei, Taiwan | Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. apríla 1982 Za Komisiu Poul Dalsager člen Komisie [1] Ú. v. ES L 148, 28.6.1968, s. 13. [2] Ú. v. ES L 272, 26.9.1981, s. 25. [3] Ú. v. ES L 77, 23.3.1982, s. 5. --------------------------------------------------
Úradný vestník L 172 , 18/06/1982 S. 0023 - 0023

Španielske špeciálne vydanie: Kapitola 03 Zväzok 25 S. 0200

Portugalské špeciálne vydanie Kapitola 03 Zväzok 25 S. 0200

Fínske špeciálne vydanie: Kapitola 3 Zväzok 15 S. 0040

Švédske špeciálne vydanie: Kapitola 3 Zväzok 15 S. 0040



Nariadenie Komisie (EHS) č. 1559/82 zo 17. júna 1982, ktorým sa šiestykrát mení a dopĺňa nariadenie (EHS) č. 2730/81 zavádzajúce zoznam agentúr v nečlenských dovážajúcich krajinách, ktoré sú oprávnené vyhlasovať výberové konania v sektore mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 1183/82 [2], najmä na jeho články 13 (3) a 17 (4), keďže nariadením Komisie (EHS) č. 2730/81 [3], naposledy zmeneným a doplneným nariadením (EHS) č. 928/82 [4], sa ustanovil zoznam agentúr v nečlenských dovážajúcich krajinách, oprávnených vyhlasovať výberové konania v sektore mlieka a mliečnych výrobkov; keďže vzhľadom na najnovšie informácie, ktoré má Komisia k dispozícii, týkajúce sa obchodných praktík uplatňovaných príslušnými dovážajúcimi krajinami a úradnú povahu príslušných agentúr, by toto nariadenie malo byť zmenené a doplnené; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne produkty, PRIJALA TOTO NARIADENIE: Článok 1 Príloha k nariadeniu (EHS) č. 2730/81 sa mení takto: Zoznam organizácií vyhlasujúcich výberové konania sa dopĺňa vložením nasledujúcich organizácií, pričom pri vložení sa dodrží abecedné poradie dovážajúcich krajín: Dovážajúca krajina | Vyhlasujúca organizácia | Katar | Government of Quatar Central Tenders Committee Ministry of Petroleum and Finance Doha State of Quatar | Sýria | Société Arabe pour les Médicaments Boîte Postal 976 Damascus | Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. júna 1982 Za Komisiu Poul Dalsager člen Komisie [1] Ú. v. ES L 148, 28.6.1968, s. 13. [2] Ú. v. ES L 140, 20.5.1982, s. 1. [3] Ú. v. ES L 272, 26.9.1981, s. 25. [4] Ú. v. ES L 110, 23.4.1982, s. 15. --------------------------------------------------
Úradný vestník L 184 , 29/06/1982 S. 0001 - 0002

Fínske špeciálne vydanie: Kapitola 7 Zväzok 2 S. 0194

Španielske špeciálne vydanie: Kapitola 08 Zväzok 2 S. 0103

Švédske špeciálne vydanie: Kapitola 7 Zväzok 2 S. 0194

Portugalské špeciálne vydanie Kapitola 08 Zväzok 2 S. 0103



Nariadenie Rady (EHS) č. 1658/82 z 10. júna 1982, ktorým sa ustanoveniami o kombinovanej doprave dopĺňa nariadenie (EHS) č. 1107/70 o poskytovaní pomoci pre železničnú, cestnú a vnútrozemskú vodnú dopravu RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva; so zreteľom na nariadenie Rady (EHS) č. 1107/70 zo 4. júna 1970 o poskytovaní pomoci pre železničnú, cestnú a vnútrozemskú vodnú dopravu [1], najmä na jeho článok 3; so zreteľom na návrh Komisie [2]; so zreteľom na stanovisko Zhromaždenia [3]; so zreteľom na stanovisko Hospodárskeho a sociálneho výboru [4]; keďže rôzne systémy a technológie kombinovanej dopravy sú vo všeobecnosti pre spoločenstvo prínosom okrem iného tým, že znižujú vyťaženosť určitých cestných komunikácií, šetria energiou a umožňujú efektívnejšie využitie kapacity železničnej dopravy; keďže investície potrebné na rozvoj kombinovanej dopravy by sa mali podľa toho aj podporovať; keďže je preto dôležité, aby sa pomoc, ktorú poskytne členský štát alebo zo štátnych zdrojov, mohla dotknutým podnikom sprístupniť; keďže nariadenie (EHS) č. 1107/70 stanovuje, že členské štáty môžu poskytnúť pomoc na uľahčenie rozvoja dopravných systémov a technológií, ktoré sú hospodárnejšie pre spoločenstvo, ale obmedzuje takúto pomoc na experimentálnu fázu; keďže na účely rozvoja kombinovanej dopravy by sa mali vyčleniť prostriedky aj na počiatočnú prevádzkovú fázu, ktorá je dostatočne dlhá, aby mohla takáto doprava využiť zlepšené podmienky dopravného trhu; keďže je potrebné prispôsobiť ustanovenia spoločenstva o poskytnutí pomoci, PRIJALA TOTO NARIADENIE: Článok 1 "e) tam, kde je pomoc poskytnutá ako dočasné opatrenie a má napomôcť rozvoju kombinovanej dopravy, pričom táto pomoc sa musí vzťahovať na: - infraštruktúru, - pevné a pohyblivé zariadenia potrebné na prekládku. Do 31. decembra 1986 Komisia vypracuje správu o postupe prác a uplatňovaní tohto ustanovenia a predloží ju Rade. V zmysle tejto správy a so zreteľom na dočasnú povahu systému upraveného týmto nariadením Rada — na návrh Komisie — rozhodne o následne uplatnenom systéme a postupoch prijatých na ukončenie tohto systému, ak to bude potrebné." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. júla 1982. Toto nariadenie je záväzné vo svojej celitvosti a priamo uplatniteľné vo všetkých členských štátoch. V Luxemburgu 10. júna 1982 Za Radu predseda H. de Croo [1] Ú. v. ES. L 130, 15.6.1970, s. 1. [2] Ú. v. ES C 351, 31.12.1980, s. 40. [3] Ú. v. ES C 260, 12.10.1981, s. 123. [4] Ú. v. ES C 310, 30.11.1981, s. 18. --------------------------------------------------
Official Journal L 189 , 01/07/1982 P. 0066 - 0066



NARIADENIE KOMISIE (EHS) č. 1727/82 z 30 júna 1982, ktorým sa mení a dopĺňa nariadenie (EHS) č. 3137/81 stanovujúce podrobné pravidlá pre uplatňovanie systému podpory pre výrobu olivového oleja KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi1, naposledy zmenené a doplnené nariadením (EHS) č. 1413/822, najmä na jeho článok 5 ods. 5, keďže článok 1 nariadenia Komisie (EHS) č. 3137/813 stanovuje, že pestovatelia olív, ktorí nie sú členmi žiadnej organizácie výrobcov, musia predložiť vyhlásenie o úrode najneskôr do 30. júna 1982; keďže zber olív v Grécku sa kvôli nepriaznivým poveternostným podmienkam zdržal; keďže by mala byť poskytnutá dodatočná lehota na podanie vyhlásenia o úrode v Grécku; keďže ustanovenia tohto nariadenia sú v súlade so stanoviskom Riadiaceho výboru pre olivy a tuky, PRIJALA TOTO NARIADENIE: Článok 1 Prvý pododsek článku 1 ods. 1 nariadenia (EHS) č. 3137/81 sa nahrádza takto: "Vyhlásenia o úrode podľa článku 3 nariadenia (EHS) č. 2990/81 sa vo Francúzsku a v Taliansku predložia najneskôr do 30. júna 1982 a v Grécku najneskôr do 31. júla 1982." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. júna 1982 Za Komisiu Poul DALSAGER člen Komisie 1 Ú. v. ES L 172, 30.6.1966, s. 3025/66. 2 Ú. v. ES L 162, 12.6.1982, s. 6. 3 Ú. v. ES L 312, 31.10.1981, s. 64.
Official Journal L 203 , 10/07/1982 P. 0017 - 0017

Swedish special edition: Chapter 3 Volume 15 P. 0073

Portuguese special edition Chapter 03 Volume 25 P. 0259

Finnish special edition: Chapter 3 Volume 15 P. 0073

Spanish special edition: Chapter 03 Volume 25 P. 0259



NARIADENIE KOMISIE (ES) č. 1852/82 z 9. júla 1982, ktorým sa po piaty krát mení a dopĺňa nariadenie (EHS) č. 2960/77 o podrobných pravidlách predaja olivového oleja prostredníctvom intervenčných agentúr KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady č. 136/66/EHS z 22. septembra 1966 o zavedení spoločnej organizácie trhu s olejmi a tukmi1, naposledy zmenené a doplnené nariadením EHS č. 1413/822, najmä na jeho článok 12 ods. 4, keďže článok 1 ods. 2 nariadenia Komisie (EHS) č. 2960/773, naposledy zmeneného a doplneného nariadením (EHS) č. 3473/804, určuje, že olivový olej v držbe intervenčných agentúr predaný na vývoz musí byť vyvezený do piatich mesiacov od mesiaca jeho predaja; keďže skúsenosti ukázali, že vývozcovia sa stretávajú pri vývozoch do určitých oblastí s ťažkosťami dodržať lehotu; keďže lehota by mala byť predĺžená o čas nevyhnutný na riadne vykonanie vývozu; keďže na nespracovaný olej nie je možné v súčasnosti poskytnúť vývozné náhrady; keďže pre zabezpečenie riadneho riadenia predaja na vývoz by malo byť stanovené, že oleje predávané v procese verejnej súťaže sa vyvážajú v stave jedlých olejov; keďže v prípade predaja olivového oleja intervenčnými agentúrami existuje riziko, že taký olej bude zmiešaný s nespracovanými olejmi na špekulatívne účely; keďže, aby sa tomu zabránilo, článok 1 ods. 2 nariadenia (EHS) č. 2960/77 by mal byť zmenený a doplnený tak, aby oleje predávané v intervenčnom režime mohli byť zmiešané len s jedlými olejmi; keďže opatrenia ustanovené v tomto nariadení sú v súlade s názorom Riadiaceho výboru pre oleje a tuky, PRIJALA TOTO NARIADENIE: Článok 1 Článok 1 ods. 2 nariadenia (EHS) č. 2960/77 sa nahrádza takto: "2. V prípade predaja na vývoz musí byť olej vyvezený do šiestich mesiacov po mesiaci predaja bez ďalšieho spracovania alebo po jednom z týchto spracovaní: a) rafinovanie; b) balenie do spotrebiteľských obalov s určením objemu. Vo všetkých prípadoch musí byť vyvezený olej priamo jedlý. Môže byť zmiešaný s inými jedlými olejmi." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. júla 1982 Za Komisiu Poul DASALGER člen Komisie 1 Ú. v. ES 172, 30.9.1996, s. 3025/66. 2 Ú. v. ES L 162, 12.6.1982, s. 6. 3 Ú. v. ES L 348, 30.12.1977, s. 46. 4 Ú. v. ES L 363, 31.12.1980, s. 49.
Úradný vestník L 215 , 23/07/1982 S. 0003 - 0004

Fínske špeciálne vydanie: Kapitola 3 Zväzok 15 S. 0113

Španielske špeciálne vydanie: Kapitola 03 Zväzok 25 S. 0326

Švédske špeciálne vydanie: Kapitola 3 Zväzok 15 S. 0113

Portugalské špeciálne vydanie Kapitola 03 Zväzok 25 S. 0326



Nariadenie Rady (EHS) č. 1981/82 z 19. júla 1982, ktorým sa vytvára zoznam regiónov spoločenstva, v ktorých sa výrobná pomoc na chmeľ poskytuje iba uznaným odbytovým organizáciám výrobcov RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], naposledy zmenené a doplnené Aktom o pristúpení z roku 1979, najmä na jeho článok 12 (4), so zreteľom na návrh Komisie, keďže článok 12 nariadenia (EHS) č. 1696/71 ustanovuje možnosť poskytnúť v niektorých regiónoch spoločenstva výrobnú pomoc iba tým uznaným odbytovým organizáciám výrobcov, ktoré sú schopné zabezpečiť, aby ich členovia mali primeraný príjem a dosiahnuť racionálne riadenie dodávok; keďže na základe oznámení od príslušných členských štátov sa má vytvoriť zoznam regiónov, v ktorých sú tieto podmienky splnené; keďže Rada svojím nariadením (EHS) č. 593/79 [2] vytvorila zoznam týchto regiónov; keďže od nadobudnutia účinnosti nariadenia (EHS) č. 593/79 sa pri preskúmaní informácií, ktoré poskytlo Spojené kráľovstvo, zistilo, že nový región spĺňa tieto podmienky od zberu v roku 1982; keďže v dôsledku toho je potrebné upraviť zoznam regiónov, v ktorých sa výrobná pomoc na chmeľ poskytuje iba uznaným odbytovým organizáciám výrobcov; keďže nariadenie (EHS) č. 593/79 by sa malo kvôli úprave tohto zoznamu a kvôli jasnosti nahradiť týmto nariadením, PRIJALA TOTO NARIADENIE: Článok 1 Zoznam regiónov spoločenstva, v ktorých majú iba uznané odbytové organizácie výrobcov nárok na výrobnú pomoc ustanovenú v článku 12 nariadenia (EHS) č. 1696/71, je uvedený v prílohe. Tento zoznam je platný od zberu v roku 1981 pre všetky uvedené regióny s výnimkou Anglicka, pre ktoré je platný od zberu v roku 1982. Článok 2 Týmto sa ruší nariadenie (EHS) č. 593/79. Článok 3 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 19. júla 1982 Za Radu predseda B. Westh [1] Ú. v. ES L 175, 4.8.1971, s. 1. [2] Ú. v. ES L 78, 30.3.1979, s. 7. -------------------------------------------------- PRÍLOHA Zoznam regiónov Bavorsko Bádensko-Württembersko Porýnie-Falcko Írsko Alsasko Anglicko --------------------------------------------------